open-index/open-wikipedia-markdown huggingface dataset:
Phillips Petroleum Company

**Phillips Petroleum Company** var et olje- og gassfirma, grunnlagt i 1917. Den 30. august 2002 fusjonerte det med Conoco Inc. til ConocoPhillips. 

Selskapet ble grunnlagt i 1917 i Bartlesville i Oklahoma av L.E. Phillips og hans bror Frank Phillips. I 1954 bestemte den amerikanske høyesterett i saken *Phillips Petroleum vs. Staten Wisconsin* at det var staten som skulle regulere prisene for gass. 

Senere på året i 1954 forsøkte selskapet Mesa Petroleum å overta Phillips i et fiendtlig oppkjøp. Phillips avverget oppkjøpet, men måtte øke sin belåning.

Under prøveboring i oktober 1969 oppdaget Phillips den første oljen i Nordsjøen i norsk sektor på Ekofiskfeltet.

## Referanser


## Eksterne lenker
* ConocoPhillips Firmahistorie
Odense slott

**Odense slott** som ligger i Kongens Have i Odense, ble opprinnelig bygget som et hospital (*Domus hospitalis St. Johannis*) i 1280 av Johanniterordenen, senere ble det til et kloster (Sankt Johannes Kloster). I 1571 ble klosteret, som da var nedlagt, bygget om til lensmannsbolig, men i 1579 ble det igjen ombygget, denne gang til Odense slott på befaling av Frederik II.

Slottet ble endret på et senere tidspunkt. Frederik IV fikk arkitekt J.C. Krieger til å oppføre den lange nordfløyen i to etasjer med valmet tak og dette ble utført i perioden 1721–23. Samtidig anla Krieger Kongens have foran bygningen. 
Frederik IV døde forøvrig på slottet i 1730.

I H.C. Andersens barndom bodde Christian Frederik, den senere Christian VIII, med sin ektefelle Caroline Amalie på Odense slott; Christian Frederik var guvernør på Fyn og slottet fungerte som guvernørbolig.

H.C. Andersens mor arbeidet på slottet og H.C. Andersen ble som barn invitert til slottet av prinsen, hvor H.C. Andersen ifølge sin egen beskrivelse i *Levnedsbogen* skal ha spilt noen scener fra Holberg og improvisert sang.

Christian Frederiks sønn, Frederik bodde senere på slottet sammen med sin andre kone Mariane av Mecklenburg-Strelitz og senere grevinne Danner. Etter marsrevolusjonen i 1848 og slutten på eneveldet, ble slottet overtatt av staten.

I 1907 kjøpte Odense kommune bygningskomplekset og det inneholder i dag administrasjonskontorer.

Odense slott ble fredet i 1918.

## Eiere av Odense slott
*(1280–1536) Johanniterordenen
*(1536–1849) Kronen
*(1849–1907) Staten
*(1907-) Odense kommune

## Referanser
No går det så det suse

***No går det så det suse*** er et musikkalbum av den norske musikkgruppa D.D.E., utgitt i 2007. Albumet inneholder en ny sangtekst av bandets gamle tekstforfatter Idar Lind, *Som nylagt is om høsten*

## Sporliste

# «No går det så det suse» (Viken) 3:22
# «Æ veit at tia går» (Viken/Mokkelbost) 3:04
# «Som nylagt is om høsten» (Viken/Lind) 3:24
# «Eeepepepep!! hit, men ikke lenger» (Viken) 3:06
# «Du vekke dyret» (Viken) 3:25
# «Et utsletti respateksbord» (Viken/Wien) 3:47
# «Terningen e kasta» (Viken/Wien) 2:54
# «Som stakkars houdini» (Viken/Wien) 4:28
# «Æ tåle trøkket» (Viken/Olsen) 3:15
# «Kjør på, peis på» (Viken/Wien) 3:33
# «Æ kan bli om du tør» (Viken/Olsen) 3:47
# «Sistemann sløkke og løse» (Viken) 3:32

## Medvirkende
### D.D.E.
* Bjarne Brøndbo – vokalist, trekkspill, piano
* Eskil Brøndbo – trommeslager, kor, perkusjon 
* Frode Viken – gitarer, låtskriver, kor, vokal
* Arnt Egil Rånes – gitarer, mandolin, banjo, kor 
* Bård Jørgen Iversen – tangenter, kor, trekkspill
* Eivind Berre – bass, kor

### Andre medvirkende

* Trond Nagell-Dahl – piano
* Terje Olsen – tekstforfatter
* Svein Gundersen – produsent
* Rolf Mokkelbost – tekstforfatter 
* Idar Lind – tekstforfatter
* Olav Wien – tekstforfatter 

## Eksterne lenker
*
You Are the Sunshine of My Life

**«You Are the Sunshine of My Life»** er en amerikansk popsang fra 1973 med melodi og tekst av Stevie Wonder. Han spilte den inn og produserte den i november 1972 og utgav den på singlen Tamla T 543232 F i mars 1973. Dette var den andre singlen hentet fra albumet *Talking Book* . Singleversjonen av sangen skilte seg fra albumversjonen ved at blåsere ble lagt til i mixen.

De to første linjene i sangen ble sunget, ikke av Wonder, men av Jim Gilstrap og Lani Groves.

«You Are the Sunshine of My Life» åpnet 194 Radio City 21. oktober 1974.

Wonder vant en Grammy Award for Best Male Pop Vocal Performance for den. 

Magasinet Rolling Stone rangerte «You Are the Sunshine of My Life» som nummer 281 på listen over The 500 Greatest Songs of All Time.

## Coverversjoner
Det har blitt spilt inn mer enn 25 coverversjoner av sangen, innbefattet versjoner med Acker Bilk, Shirley Bassey, Petula Clark, Richard Clayderman, Perry Como, Ray Conniff, Ferrante & Teicher, Ella Fitzgerald, Engelbert Humperdinck, Tom Jones, Morgana King, Liza Minnelli, Wenche Myhre, Anita O'Day, Frank Sinatra, Mel Tormé, The Ventures og Pauline Wilson.

Sacha Distel og Brigitte Bardot har spilt inn en coverversjon på fransk som duett. Den franske tittelen er en eksakt oversettelse av originaltittelen: «Tu Es Le Soleil De Ma Vie». Teksten ellers er ganske forskjellig på fransk.

Khalil Fong, en Hongkong-basert soulsanger, tok med sangen på sitt album *Timeless*, utgitt i august 2009.

## Norsk versjon
Kari Neegaard (Kari Diesen dy) har  skrevet en norsk tekst. Den norske tittelen er «Du gir meg solskinn i mitt liv». 

### Innspilling
*Anne Lise Gjøstøl og Vidar Ottersen. Utgitt på singlen Columbia GN&nbsp;1884 i 1973.

## På film og TV
I 1982 var Wonders versjon med i episoden *Jim's Inheritance* i den amerikanske TV-serien *[[Taxi (amerikansk TV-serie)|Taxi]]*.

Melodien er også med i krigsdramaet *[[Jarhead]]* fra 2005. 

## Listeplasseringer
Sangen ble Wonders tredje nummer én-sang på Billboard Hot 100-singlelisten og hans første nummer én på Billboard Adult Contemporary-listen. Den nådde også en tredjeplass på Billboard R&B Singles-listen.

## Referanser
Ut av kontroll med sola i auan

***Ut av kontroll med sola i auan*** er et musikkalbum utgitt av D.D.E. sommeren 2009.

## Sporliste
# «Ut av kontroll» (Viken/Wien) 3:39
# «Ridder i ei storbynatt» (Viken/Wien) 3:38
# «Lange late daga» (Viken) 4:09
# «Lykkelig» (Viken) 3:25
# «Får æ by dæ på en pinni» (Viken) 3:25
# «Ingenmannsland» (Viken/Wien) 3:56
# «Himmel'n i haue» (Viken) 3:54
# «Når ordet e sagt» (Viken/Mokkelbost) 4:03
# «Vismann» (Viken/Wien) 4:09
# «Du må kyss no'n froska» (Viken/Mokkelbost) 2:31
# «Stille stund for to» (Viken/Mokkelbost) 3:07
## Medvirkende
### D.D.E.
* Bjarne Brøndbo – vokalist, trekkspill, piano
* Frode Viken – gitarer, kor, låtskriver
* Eskil Brøndbo – trommeslager, kor, perkusjon 
* Arnt Egil Rånes – gitarer, kor, mandolin 
* Bård Jørgen Iversen – orgel, piano, trekkspill 
* Eivind Berre – bassist, kor 

### Andre medvirkende
* Ronny Wikmark – spikerpiano, wurlizer, mellotron, perk fløyte, orgel, piano, minimoog, synth, klokkespill, produsent, melodika, clavinet, farfisa 
* Oskar Lindberg – vibrafon, kor 
* Skjalg Raaen – harlor gitar, pedal steel 
* Pär Edwardson – kor 
* Håvard Soknes – korpsstortromme, tamburin
* Olav Wien – tekstforfatter 
* Rolf Mokkelbost – tekstforfatter
## Eksterne lenker
* Ut av kontroll med sola i auan
Fjerdingen (Oslo)

**Fjerdingen** er et navn på et tidligere strøk i Oslo. Det var opprinnelig en forstadsbebyggelse nord for Vaterland, som i dag er borte. Her lå fra 1807 noen fattigstuer som ble kalt Fjerdingstuene. Imidlertid har dagens bebyggelse i det samme området ikke fått noe nytt strøksnavn, slik det er med mange mindre områder i sentrumsranden (ytterkant av sentrum). Navnet Fjerdingen brukes fremdeles i dokumenter, men er lite kjent og brukt blant befolkningen i byen.

Fjerdingen avgrenses av Brugata og Lilletorget i sør (noen vil regne bebyggelsen langs nordsiden av Brugata til Vaterland), Storgata i vest, og Akerselva i øst og nord og av strøkene Vaterland i sør, Hausmannsområdet i vest, Tøyen i nord og øst, og Grønland i sørøst. Fjerdingen er  det nordøstligste sentrum av Oslo, og ligger i Bydel Grünerløkka.

Gatene i dagens strøk har navn etter den tidligere bebyggelsen. Christian Krohgs gate het til 1896 Fjerdingens Gade. Slåmotgangen, Nedre Vaskegang og Øvre Vaskegang har alle navn fra 1700 / 1800-tallet.

Ellers går den østligste delen av Hausmanns gate øst-vest gjennom midt i strøket. Av institusjoner og organisasjoner finner man her
* Legevakten i Oslo (Storgata 40)
* Redd Barna (Storgata 38)
* PRIO – Institutt for fredsforskning (Hausmanns gate 7)
* Prinds Christian Augusts Minde, Storgata 36
* Westerdals Oslo School of Arts, Communication and Technology (Christian Krohgs gate 32)
* Folkeuniversitetet (Christian Krohgs gate 34)
* Oslo Røde Kors (Christian Krohgs gate 15) og Norges Røde Kors (Hausmanns gate 7)

## Eksterne lenker
*
Lørdag e’det fæst

***Lørdag e'det fæst*** er et musikkalbum utgitt av Sie Gubba i 2002. Albumet var produsert av Simen Eriksrud.

## Sporliste
# «Sommersang» (Almås/Flakne)
# «Odelsgut'n» (Flakne)
# «Lørdag e'det fæst» (Almås/Flakne)
# «Finast jenta» (Almås/Flakne)
# «Stuggudal & Hommelvik» (Almås/Flakne)
# «Soldat» (Almås/Flakne)
# «Fæst oppi Åla» (Almås/Flakne)
# «Som en engel» (Almås/Flakne)
# «Kebabrestaurant» (Almås)
# «Torpedo» (Almås/Flakne)
## Medvirkende
### Sie Gubba
* Magne Almås – gitar, vokalist, låtskriver 
* Ola Dragmyrhaug – trekkspill, gitar, tamburin, kor 
* Ingar Engan – fele, kor, gitar 
* Bjørn Lillevold – trommeslager, kor 
* Hans Skogaas – bassist, kor

### Andre medvirkende
* Simen Eriksrud – produsent, tangenter, snedige lyder 
* Torstein Flakne – gitar, låtskriver, kor 
* Jon Krogstad – bass 
* Rune Nordal – mastering 
* Hans Inge Moan - omslagsfoto
* SMJansen Design - omslagsdesign

## Eksterne lenker
* «Lørdag e' det fæst (2002)» , *Rockipedia*
Leszek Engelking

**Leszek Maria Engelking** (født 2. februar 1955 i Chorzów i Øvre Schlesien i Polen, død 22. oktober 2022 i Pruszków) var en polsk dikter, forfatter, kritiker, litteraturhistoriker og oversetter.

## Bibliografi
* *Szczęście i inne prozy*, 2007
* *Autobus do hotelu Cytera*, 1979
* *Haiku własne i cudze*, 1991
* *Mistrzyni kaligrafii i inne wiersze*, 1994
* *Dom piąty*, 1997
* *I inne wiersze*, 2000
* *Muzeum dzieciństwa*, 2011
* *Komu kibicują umarli?*, 2013
* *Suplement*, 2016

## Referanser


## Eksterne lenker
*
Sie Gubba (album)

***Sie Gubba*** er et musikkalbum utgitt av Sie Gubba i 2006. Dette er den første plata med Petter Øien som vokalist og Tommy Folstadli som trommeslager. 

## Sporliste
# «Sånn te kar» (Øien/Flakne) 2:37
# «Aldri forseint te rock'n'roll» (Almås) 3:16
# «Sånn e livet» (Øien)3:52
# «Sommerfestival» (Almås) 2:16
# «Lynx'n» (Almås) 3:56
# «Kåmmå på dæ» (Almås/Flakne) 3:43
# «Heim alein» (Øien/Flakne) 3:54
# «Du va mi» (Øien/Flakne) 4:19
# «Der æ kjæm frå» (Øien/Flakne) 3:59
# «Odelsguten» (Flakne) 4:28
## Medvirkende
### Sie Gubba
* Petter Øien – vokalist, gitar, låtskriver
* Magne Almås – gitarist, kor, vokal, låtskriver
* Tommy Folstadli – trommeslager, kor, perkusjon 
* Hans Skogaas – bassist, kor 
* Ola Dragmyrhaug – trekkspill, gitar, tamburin, kor 
* Ingar Engan – vokal, fele, kor

### Andre medvirkende
* Skjalg Raaen – gitarer 
* Sturla Eide – fele og mye lyving 
* Thomas Henriksen – orgel, trekkspill, mix 
* Torstein Flakne – gitar og piano, låtskriver, tekniker
* Morten Stendahl – mastering 
* Rune Nordal – tekniker  
* Robert Barstow – tekniker 
* Lena Anette Pedersen – foto
Bykar

***Bykar*** er et musikkalbum utgitt av Sie Gubba i 2003. Dette var den siste med Bjørn Lillevold som trommeslager.

## Sporliste
# «Selbudråka» (Almås/Øien) 3:46
# «Bykar» (Almås) 3:47
# «BMW'n» (Almås) 2:52 
# «I såmmår kjæm du att» (Almås/Engan/Flakne) 3:27
# «Avløsar'n» (Almås) 3:11
# «Hæla i taket» (Almås) 2:21
# «Kan du høre vind'n suse» (Almås) 4:02
# «Sol over Trøndelag» (Almås) 3:57
# «Golfbanen på mo'n» (Almås/Flakne) 3:56
# «Siste dag» (Almås) 4:17
# «Karklen» (Almås) 2:56
# «Fjellrypa» (Almås/Engan) 3:37

## Medvirkende
### Sie Gubba
* Magne Almås – vokalist, låtskriver, gitar, kor, produsent, mix  
* Ingar Engan – produsent, kor, fele, låtskriver, gitar
* Hans Skogaas – vokal, kor, bassgitar 
* Ola Dragmyrhaug – trekkspill, tamburin, gitar 
* Bjørn Lillevold – trommer

### Andre medvirkende
* Reidulf Wormdal – synth og orgel 
* Harry Elvedal – banjo 
* Kim Ramberghaug – foto 
* Rune Nordal – mix

## Eksterne lenker
Kastellet gård

**Kastellet gård** var opprinnelig en husmannsplass under Nordseter gård, fra 1750-årene. 

I 1813 ble en flott hovedbygning oppført, i kombinasjon med den gamle bygningen fra 1700-tallet. Huset er i laftet tømmer, med ytre panel av nyere dato.

I 1832 ble gården kjøpt av Jørgen Wright Cappelen, grunnleggeren av J. W. Cappelens forlag.

Kastellet er i dag totalrenovert innvendig og utvendig og er et sjeldent hus i Oslo-sammenheng, og ett av de aller eldste større hus som er bevart i Nordstrand bydel. Fra innsiden kan man fremdeles beundre originale brede furugulv og tømmervegger.  

Huset har i dag adresse Kastellveien 2 D, og befinner seg nedenfor Ekebergveien, rett syd for Kastellet trikkeholdeplass.

## Eksterne lenker
* Bekkelagshøgda lokalhistoriske forening
Hallstein

**Hallstein** er et norsk og færøysk mannsnavn med opprinnelse i det norrøne navnet *Hallsteinn* eller *Hallstæinn*, som er dannet av *hallr*, «helle, steinhelle», og *steinn*, «stein». *Halsten* er den gammeldanske og gammelsvenske formen av navnet. *Hallstein* har norsk navnedag 7. desember. Hallstein betyr "helle" eller "steinhelle". En vanlig misforståelse er at Hallstein betyr "steinstein", men det gjør det altså ikke. En helle eller steinhelle er en flat tynn eller tykk stein.

## Utbredelse
*Hallstæinn* er kjent brukt i tre runeinnskrifter fra vikingtiden, så navnet var kjent, men antakelig ikke blant de mest brukte på den tiden. *Hallstein* var et svært vanlig navn i Norge i middelalderen. Over 70 forskjellige personer med navnet er nevnt i Regesta Norvegica. Navnet var mest brukt på 1300- og 1400-tallet.

I dag er *Hallstein* et sjeldent navn. Svært få guttebarn får navnet Hallstein. Det er mest brukt i Norge, men også på Island og Færøyene.

|}

## Kjente personer med navnet
Personene i listen er ordnet kronologisk etter fødselsår.
* Hallstein Bjercke (f. 1977), norsk politiker
* Hallstein Dvergsdal, norsk forfatter og fotograf
*Walter Hallstein, tysk politiker kjent for "Hallstein-doktrinen"

## Annen bruk av navnet
* *[[Hallstein Bronskimlet d.a.y.|Hallstein Bronskimlet d.a.y. – en av de fire store]]*, norsk humorbok av Kjell Aukrust fra 1997.

## Referanser


## Eksterne lenker
*
Finpapir

**Finpapir** er trykk- og skrivepapir basert hovedsakelig på kjemiske masser. Normalt er innholdet av mekaniske masser under 10 % og andelen fyllstoff i området 5-25 %.

## Produksjon

Finpapir er normalt overflatelimt eller pigmentert med kalsiumkarbonat. Ubestrøket finpair blir oftest kalendrert på papirmaskinen med en kalander.

## Typer
*Bestrøket finpapir
*Inkjet papir
*Termisk papir
*Trefritt ubestrøket papir

## Referanser
Nowy Dwór Królewski

**Nowy Dwór Królewski** er en landsby i voivodskap Kujaviskpommerske fylke Chełmno. Landsbyen ble etablert i middelalderen.
Sven Tumba

**Sven Tumba** (født som **Sven Olof Gunnar Johansson** 27. august 1931 i Stockholm, død 1. oktober 2011 i Stockholm) var en svensk ishockeyspiller som deltok i de olympiske vinterleker 1952 i Oslo, 1956 i Cortina d’Ampezzo, 1960 i Squaw Valley og 1964 i Innsbruck.

«Tumba» Johansson vant en olympisk bronsemedalje i ishockey under vinter-OL 1952 i Oslo. Han var med på det svenske ishockeylaget som kom på tredjeplass i turneringen bak Canada og USA.

Tolv år senere, under vinter-OL 1964 i Innsbruck vant han en sølvmedalje med Tre Kronor som ble nummer to bak Sovjetunionen. Tumba ble turneringens toppscorer med åtte mål.

Tumba ble verdensmester i ishockey tre ganger, 1953 og 1957 og 1962. I løpet av 17 år spilte 245 landskamper for Sveriges herrelandslag i ishockey og scoret 186 mål. Han vant åtte svenske mesterskap i ishockey i perioden 1954-1963 med Djurgårdens IF.

Han spilte også fotball i Allsvenskan med Djurgårdens IF og ble i 1959 svensk mester. Han spilte en landskamp for Sveriges herrelandslag i fotball, mot  i Oslo i 1956.

## OL-medaljer
* 1964  Innsbruck -  Sølv i ishockey  Sverige
* 1952  Oslo -  Bronse i ishockey  Sverige

## VM-medaljer
* 1953  Zürich/Basel -  **Gull** i ishockey 
* 1957  Moskva -  **Gull** i ishockey 
* 1962  Colorado Springs -  **Gull** i ishockey 
* 1963  Stockholm -  Sølv i ishockey 
* 1954  Stockholm -  Bronse i ishockey 
* 1958  Oslo -  Bronse i ishockey 
* 1965  Tammerfors -  Bronse i ishockey 

## Referanser


## Eksterne lenker
* 
* ''Sven Tumba död'' (Aftonbladet 1. oktober 2011)
Maheshtala

**Maheshtala** (bengali: ) er en by og kommune som ligger i distriktet South 24 Parganas i den østindiske delstaten Vest-Bengal. Kommunen har politistasjoner i Maheshtala, Thakurpukur, Metiaburuz og Behala, som alle er underavdelinger av politistasjonen i Alipore. Alipore er administrasjonssentrum i dette distriktet. Byen, *Maheshtala Municipality*, inngår i Kolkatas storbyområde og hadde 389&nbsp;214 innbyggere i 2001.

## Demografi
Ved folketellingen i 2001 hadde Maheshtala et befolkningstall på 389&nbsp;214 innbyggere. Av disse var 53&nbsp;% menn og 47&nbsp;% kvinner. Byen hadde da en gjennomsnittlig lesekyndighet på 69&nbsp;%, noe som var høyere enn landsgjennomsnittet på 59,5&nbsp;%. Mannlig lesekyndighet var 74&nbsp;% mens kvinnelig lesekyndighet var 63&nbsp;%. 11&nbsp;% av byens befolkning var barn under 6 års alder. 

## Økonomi
### Utvikling av byen
Et London-basert selskap har inngått en avtale med en bengalsk NRI (*Non-resident Indian*) om å utvikle et lite bosetningsområde i byen. Dette prosjektet ved navnet *The Maheshtala project* gjennomføres i samarbeid med Maheshtala kommune. Et landområde på 85&nbsp;900 m² har blitt kjøpt ved Nungi jernbanestasjon. Selskapet vil forbedre veiinfrastrukturen i området.

## Referanser


## Eksterne lenker
* South 24 Parganas' offisielle nettside (engelsk)
Ingvild Wedaa Tennfjord

**Ingvild Wedaa Tennfjord** (født 1977) er en norsk journalist, sommelier og vinkjenner. 

## Jobb
Ingvild Tennfjord er journalist og vin-spaltist i Aftenposten, Bergens Tidende og Stavanger Aftenblad. Tennfjords første bok *Skål!* (2013) ble nominert til Brageprisen.

Tennfjord har tidligere arbeidet blant annet i ''Dagens Næringsliv'', NRK og ''Dagbladet Magasinet'', der hun i perioden 2007–2012 skrev portrettintervjuet «På Tomannshånd».

Tennfjord har gjestet blant annet *[[Nytt på nytt|Nytt på Nytt]]*, *[[Lindmo]]*, ** og skrevet morgenandakter for NRK (2023). 

## Utdanning
Tennfjord har Diploma fra Wine and Spirit Education Trust (2016) og vinkelner-utdannelse for Kulinarisk Akademi (2013). Hun har medievitenskap mellomfag fra Universitetet i Bergen og journalistutdanning fra Høgskolen i Volda. (2002)

## Priser og nominasjoner
* 2006 – Tildelt Arne Hestenes' journalistpris for god portrettjournalistikk.
* 2013 – Nominert til Brageprisen for debut-boken *Skål!*
* 2023 – Tennfjord ble som første norske kvinne tildelt en av Frankrikes mest høythengende utmerkelser – ordre du national Mérite Agricole – for sitt fremme av vin og vinkutur.

## Bibliografi
*2013 - Skål!* 

*2014 - Bobler!* 

*2015 - Perfekte viner!* 

*2016 - Norges beste vinkjøp*

*2017 - Norges beste vinkjøp*

*2018 - Snarveien til vin*

*2019 - Norges beste vinkjøp*

*2021 - Norges beste vinkjøp*

*2023 - Smak!*

*2025 - Mine smaksopplevelser* 

## Referanser


## Eksterne lenker
* Artikler i Aftenposten 
* Tennfjord slått til ridder
* Anmeldelse av Smak - i Bergens Tidende
* Intervju - i KK
* Intervju Godt.no
* 
* 
*  «Tid for Tænnis». Kåseri i ''Norgesglasset'' hos NRK
*  Hestenesprisen 2006. Juryens begrunnelse. hos Filmweb
Svin på skogen

**Svin på skogen** er et uttrykk fra før selvangivelsens tid, da inntekten for gårdeiere ble fastsatt ved at ligningsmenn oppsøkte gårdene for skjønnsmessig å fastsette verdien av gård, grunn og besetning, sendte under tiden bonden noen av dyrene til skogs for at ligningsfunksjonæren ikke skulle ta disse med i inntektsgrunnlaget. I slike tilfeller kunne naboer ved å lese skattelisten gjøre skjønnsmennene oppmerksom på at naboen hadde «svin på skogen». Derav uttrykket ha sine svin på skogen som betyr å unnlate verdier eller å ha hemmeligheter.
## Referanser
Ujjain

**Ujjain** (hindi: ) er en gammel by i den indiske delstaten Madhya Pradesh og administrasjonssentrum i distriktet med samme navn og Ujjain divisjon. Byen ligger 50 km nordvest for Indore, i den såkalte Malwa-regionen i det sentrale India. Ujjain ligger på den østre bredden av elven Shipra (hi: क्षिप्रा) i en høyde av 491 moh. Per 2011 hadde byen 515 215 innbyggere.

Ujjain fungerer som et jernbaneknutepunkt med betydelig handel med jordbruks- og tekstilprodukter. Byen har også bomulls- og næringsmiddelindustri. Et universitet etablert i 1957 finnes også i byen. Ujjain regnes som en av Indias eldste byer og er et viktig kultursentrum, samt et av hinduenes berømte syv valfartssteder. 

I eldre tid ble byen kalt Ujjayini. Som nevnt i eposet *[[Mahabharata]]* var Ujjayini hovedstaden i Avanti-riket, og byen har vært et viktig pilegrimssted for hinduistiske geografer siden 300-tallet f.Kr. Ujjain er en av hinduenes hellige byer, og den religiøse festivalen Kumbh Mela avholdes her hvert 12. år. Ujjain er også hjemmet til Mahakaleshwar Jyotirlinga, en av de tolv Jyotirlinga-helligdommene til guden Shiva, og stedet hvor guden Krishna tok utdanning med Balarama og Sudama fra Maharshi Sandipani. 

## Universitet
Vikram-universitetet, som er oppkalt etter herskeren Vikramaditya, ble etablert i 1957. Blant de fjorten oldtidsuniversiteter i India, har også dette røtter 3000 år tilbake og anerkjent som et sete for kunst, idrett, vitenskap og litteratur.

## Observatorium
Vedh Shala eller Vedhshala er Ujjains observatorium. Det ble bygget av maharaja Jai Singh II av Jaipur i 1725. Han bygde totalt fem observatorier i Delhi, Jaipur, Ujjain, Mathura og Varanasi. De ble fullført mellom 1724 og 1735. Vedh Shala i Ujjain er det eneste blant de fem som fortsatt er i virksomhet. Det ligger sørvest for byen, 1 km sørvest for jernbanestasjonen og med utsikt over en bue av nordbredden av elven Shipra.

## Referanser


## Litteratur
* Dongray, Keshav Rao Balwant (1935): ''Ujjain''. Alijar Darbar Press, Gwalior.
* Dipak Kumar Samanta (1996): ''Sacred Complex of Ujjain''. D.K. Printworld. ISBN 978-81-246-0078-8.
* Rahman Ali; Ashok Trivedi; Dhirendra Solanki (2004): ''Buddhist remains of Ujjain region: excavations at Ṣodañga''. Sharada Pub. House. ISBN 978-81-88934-15-7.

## Eksterne lenker
* Distriktets offisielle nettside  (engelsk)
*  
* Steder å besøke i Ujjain (engelsk)
Hugues Wembangomo

**Hugues Wembangomo** (født 10. mai 1992) er en norsk-kongolesisk fotballspiller som spiller for den norske klubben Brattvåg Idrettslag. Han har spilt landskamper for Norge G17 og G18. 

Broren Brice Wembangomo er også fotballspiller, fra 2022 for .

## Referanser


## Eksterne lenker
* 
* Spillerprofil hos Fotball.no
Magnar Ødegaard

**Magnar Ødegaard** (født 1993) er en norsk fotballspiller som spiller for .

Han har tidligere spilt for Skjeberg,  og . I en alder av 16 år debuterte han for Sarpsborg 08 i Adeccoligaen, og spilte i flere sesonger tilnærmet fast for Østfold-klubben, både i 1.divisjon og Tippeligaen.

I juni 2010 viste den italienske Serie A-klubben  interesse for Ødegaard. 

I august 2012 forlot Ødegaard  etter å ha skrevet kontrakt med  for 3,5 år.

I august 2013 gikk Ødegaard fra  til  på lån ut sesongen 2013.  har også opsjon på kjøp.

## Meritter
### Som klubbspiller
#### Molde
* Eliteserien: 2012

## Referanser


## Eksterne lenker
* 
* Spillerprofil på sarpsborg08.no
* Ødegaard til La Manga
Augustinus Fonden

**Augustinus Fonden** er et dansk ideelt fond, stiftet 1942 av Chr. Augustinus Fabrikker A/S på initiativ av tobaksfabrikant Ludvig Augustinus. 

Med en total kapital på over 7 milliarder danske kroner (2005) virker Augustinus Fonden for alment velgørende, humane, kunstneriske, videnskapelige og lignende formål.

## Eksterne lenker
*
Stian Andersrød

**Stian Andersrød** (født 7. april 1989) er en norsk tidligere fotballspiller som fram til 2011 spilte for Sarpsborg 08 Fotballforening. Andersrød var en del av A-lags troppen 2010.

## Referanser


## Eksterne lenker
*
Strengt hemmelig (film)

***Strengt hemmelig – Skuddene på Karl Marthinsen*** er en norsk dokumentarfilm fra 2010 om nasjonalsosialisten og politisjefen Karl Marthinsen, samt hvilke virkninger slektskapet med ham hadde og har på familien.

Marthinsen var sjef for Statspolitiet og etter hvert også Hirden i Norge under andre verdenskrig. Han ble likvidert av Oslogjengen på Blindern da han var på vei til arbeidet i Statspolitiets hovedkvarter i Kronprinsens gate 10. Marthinsen var også i hovedsansvarlig for deportasjonen av de norske jødene til Tyskland.

Bak filmen står regissør Benedicte Maria Orvung, som oppdaget at hun var i slekt med Marthinsen, og hvordan historien var holdt hemmelig i familien. Filmen hadde premiere  8. februar 2010 på norske kinoer. Den ble vist på NRK1 lørdag 8.mai 2010 (som også var 65-årsdagen for frigjøringen).

## Medvirkende
* Benedicte Maria Orvung 
* Kjell Fjørtoft 
* Berit Nøkleby 
* Gunnar Sønsteby 
* Gunnar Fredrik Kværk 
* Samuel Steinmann 
* Rolf Grüner Hegge 
* Helge Nyfeldt Wiig 
* Finn Thrana 
* Kari Marthinsen 
* Anne Marie Heszlein 
* Bamse Matzow 
* Inger Helene Andersen 
* Svein Marthinsen 
* Egil Stenberg 
* Turid Bendiksen 
* Trygve Andersen 
* Nils Borchgrevink
* Ivar Hauge 
* Olav Svartdal

## Referanser


## Eksterne lenker
*
Colin Burns

**Colin Burns** (født 30. juni 1982) er en fotballspiller fra USA som spilte for Sandefjord Fotball. Han kom til Sandefjord fra Sarpsborg 08 Fotballforening før 2011-sesongen. Før dette spilte han to år i svenske Ljungskile SK. 

## Referanser


## Eksterne lenker
*
* Burns klar for Sandefjord
* Ny keeper klar
Christian August av Augustenborg

**Christian August II av Augustenborg** (Christian Carl Frederik August) (1798–1869) var svoger av Christian VIII (Christian Frederik) og sønn av Frederik VIs søster Louise Augusta og hertug Fredrik Kristian II av Holstein-Augustenburg. Hans bror var prins Frederik av Nør. Christian August var medlem av stenderforsamlingen i Slesvig (by) og deltok i  1848 på tysk side i det slesvig-holsteinske opprøret.

Som etterkommer av hertug Hans den yngre gjorde han og lillebroren Frederik av Nør krav på den danske kronen, ettersom den siste oldenborgske kongen Frederik VII ville dø uten etterkommere. Dette kravet ble avvist av Christian VIII i 1846.

Under opprøret i 1848 skaffet han prøyssisk hjelp til de tyske slesvig-holsteinerne. Etter tyskernes nederlag i 1850 ble Christian August landsforvist.

I 1852 fikk han 3 mill. riksdaler for sine gods mot å gi avkall på arveretten. På tross av dette overdro han i 1863 sine arvekrav til sønnen Friedrich, som lot seg utrope til *Frederik VIII*, men ble feiet vekk av Bismarck.

## Referanser


## Eksterne lenker
* 
*  Om Christian August av Augustenborg
*  Dansk Biografisk Leksikon
Rekkekjuke

**Rekkekjuke** (*Antrodia serialis*) hører til gruppen av sopp som går under betegnelsen tømmersopp. Soppen danner ofte innvendige råtesoppskader hvor trematerialets overflate forblir intakt, mens de indre delene nedbrytes og danner karakteristiske små kubiske sprekkeklosser.

Se også hovedartikkel *[[Hussopp]]*.

## Eksterne lenker
*
Emmanuel Amarh

**Emmanuel Bergstrøm (født Nii Ashitey Amarh)** (født 14. desember 1992) er en norsk-ghanesisk fotballspiller. 

## Karriere
Hans rolle på banen har variert i de forskjellige klubbene han har spilt, men er hovedsakelig venstrekant og spiss. Han er kjent for sitt høye tempo, og var en av de raskeste i sin årsklasse da han drev friidrett som ungdom for Askim IF og senere Moss IL.

Emmanuel Amarh kom til Sarpsborg 08 Fotballforening i forkant av 2008-sesongen, da han var 16 år gammel. Han slet med å få spilletid, og var bak klubbens radarpar Øyvind Hoås og Martin Wiig i køen. Han spilte sju kamper fra start da Sarpsborg 08 rykket opp til Tippeligaen i 2010, men greide ikke å spille seg til en plass på laget året etter. Han valgte derfor å gå til Kvik Halden på utlån i januar 2011. Der ble han en stor suksess og ble lagets toppscorer med 12 mål i serien. Han fortsatte i Kvik også i 2012-sesongen men gikk mye skadet og fikk lite spilletid. Han valgte derfor å hoppe på studier i Seattle høsten 2012 etter å ha spilt totalt 35 A-kamper for Kvik og scoret 15 mål. I USA ble han en sentral spiller på college-laget, og han ble kåret til den beste spilleren i ligaen. Etter  han returnerte ved nyttår 2013 signerte han for Egersund allerede 11. januar. Her ble Amarh bare i et halvt år, før han ble hentet til hjemfylket av Moss FK sommeren samme år.

I 2015 gikk Amarh til Bærum i Obos-ligaen, hvor han spilte 27 kamper uten å score. I 2016 på nivået under ble det ett seriemål, mens etter bare fire ligakamper våren 2017 gikk han til Ullern samme sommer. I april 2018 scoret Emmanuel Bergstrøm, som han nå het, to mål for Ullern i cupkampen mot Stabæk; Ullern ledet 2-0 til det 88. minutt før de til slutt tapte 3-5.

Han har spilt landskamper for Norge G17, hvor han debuterte mot Sverige. Amarh var på prøvespill i tyske Hannover 96 i 2011, men ble ikke tilbudt kontrakt.

## Referanser


## Eksterne lenker
* Omtale på Sarpsborg08.no
* To Sarpsborg 08-spillere på samme landslag
* Emmanuel Amarh klar for EIK
Benjamin R. Tucker

**Benjamin Ricketson Tucker** (født 17. april 1854 i South Dartmouth, Massachusetts, død 22. juni 1939 i Monaco) var en amerikansk journalist og individualistisk anarkist. 

I 1881 grunnla Tucker tidsskriftet *Liberty* i New York, der han var ansvarlig redaktør frem til 1908; da brant nemlig hans livsverk ned til grunnen. Som en bitter motstander av det kapitalistiske system hadde han tidligere nektet å kjøpe forsikring. Svært lite overlevde brannen, og Tucker slo seg etter hvert ned i Frankrike. Ifølge Tarjei Straume i *[[Gateavisa]]* er *Liberty* det mest fremragende og innflytelsesrike anarkistiske tidsskriftet som noen gang har vært utgitt.

Tucker skrev også engelske oversettelser av Pierre-Joseph Proudhon, Max Stirner og Bakunin, og gav ellers ut en rekke bøker om anarkisme og beslektede temaer.    

## Referanser


## Kilder
* Tarjei Straume: "Benjamin Tucker og den individualistiske anarkismen" i Gateavisa (GA 156)
Politidepartementet

**Politidepartementet** var et departement i Norge under andre verdenskrig. Det ble opprettet 25. september 1940 i forbindelse med utnevnelsen av rikskommissær Josef Terbovens kommissariske statsråder. Departementet ble opprettet på grunnlag av enheter utskilt fra Justis- og politidepartementet, som dermed skiftet navn til bare Justisdepartementet. Det opphørte som eget department 8. mai 1945, da ansvaret for politisaker gikk tilbake til Justis- og politidepartementet.

Departementet kom som et følge av et tysk krav og Jonas Lie ble satt til å ledet dette. Mer enn noen andre departement ble dette satt under innflytelse av den tyske okkupasjonsmakten, og allerede måneden etter opprettelsen fikk Lie direktiv fra Wilhelm Rediess om at det norske politiet skulle stå under rikskommissærens ledelse.

Tyskerne ønsket at det norske politiet skulle være organisert etter mønster av det tyske politiet, som hadde blitt sterkt sentralisert etter 1933, og hvor det dermed ble en sterkere sentral styring på bekostning av den enkelte politimesters mer selvstendige stilling. Videre ønsket både Lie og tyskerne at politiet ble utvidet. Denne ekspansjonen avspeilet seg også i departementet, da bemanningen opprinnelig var på rundt 30 stillinger, mot 182 mot slutten av krigen.

Fra 1. juli 1941 ble departementet delt i to avdelinger, *Avdelingen for ordenspolitiet* og *Avdelingen for sikkerhetspolitiet*, tilsvarende den tyske organiseringen. Avdelingslederne rapporterte direkte til Lie, og de hadde tittel av generalmajor i politiet.

Under *Avdelingen for ordenspolitiet* sorterte politimestrene, alle mindre politikamre og pris- og rasjoneringspolitiet. Under *avdelingen for Sikkerhetspolitiet* lå kriminalpolitiet, senere også Statspolitiet, herunder også Grensepolitiet, som også hadde sin ledelse utenfor departementet. I 1944 ble Statspolitiet og Grensepolitiet flyttet inn i departementet som nå fikk en egen avdeling for statspoliti, grense- og fremmedkontroll.

Departementet hadde medlemmer av Nasjonal Samling (NS) i de fleste ledende stillingene, og en høy andel NS-medlemmer blant tjenestemennene, men ikke alle avdelinger var like NS-dominerte.

## Kilder
* Politidepartementet, artikkel hos Store norske leksikon
* Norsk politi under 2. verdenskrig, artikkel hos Norgeshistorie.no
Borgerkrigen i Palestinamandatet

**Borgerkrigen i Palestinamandatet** fant sted i kjølvannet av de britiske planene om å trekke seg helt ut av mandatområdet. Krigen varte fra 30. november 1947, den datoen da Forente nasjoner stemte for oppløsningen av det britiske Palestinamandatet. FNs delingsplan for Palestina, som ble stemt fram dagen før ble forkastet av Israels naboland som gikk til militært angrep på den nyopprettede israelske staten.

Denne perioden utgjorde første fase av den arabisk-israelske krig 1948, eller den israelske uavhengighetskrig, da Israel proklamerte sin selvstendighet. Denne begynte den 15. mai 1948 ved oppløsningen av det britiske Palestinamandatet og opprettelsen av staten Israel da fem naboland, Syria, Jordan, Egypt, Libanon og Syria gikk til angrep på den nye staten Israel. 

## Referanser
Mime

**Mime** kan referere til:

* Mime (mytologi), en av jotnene i norrøn mytologi
* Mime (smed), mytisk dverg i germansk middelalderlitteratur
* Mime (teater), teatralsk medium for performancekunst
* MIME (Multipurpose Internet Mail Extensions), meldingsformat for e-post
Elisabeth Carew

**Elisabeth Carew** (født 13. juni 1985 i Lørenskog) er en norsk musiker og artist. Hun er søsteren til fotballspilleren John Carew. 

#### Musikk
Hennes debutsingel «Destructive» ble utgitt i 2008. Året etter slapp Carew sin versjon av låten «Even If The Rain» fra 1994. Hun har til sammen gitt ut 7 singler og 1 EP. Elisabeth sang refrenget til «Feelgood» med A-Lee, utgitt i 2012.

#### Melodi Grand Prix
Carew var en av deltagerne i Melodi Grand Prix 2010 hvor hun sang sangen «Rocketfuel», men gikk ikke videre etter første delfinale på Ørland. I Melodi Grand Prix 2014 gikk hun til finalen med «Sole Survivor».

#### Radio
I de senere årene har Elisabeth jobbet som programleder i radio. Hun er per 2023 ansatt i P4, hvor hun er deltagende på programmer som *P4s Helgefrokost* og *Jorda Rundt*.  

## Singler
* «Destructive» *(2008)*
* «Thunder» *(2009)*
* «Even If The Rain» *(2009)*
* «Rocketfuel» *(2010)*
* «You'll Never Love Me» *(2011)*
* «The Feeling» (2012)
* «Sole Survivor» *(2014)*

## TV

## Referanser




## Eksterne lenker
* 
*
Vegar Larsen

**Vegar Ytterdal Larsen** (født 1978) er en norsk trommeslager og multiinstrumentalist. Han er kjent under artistnavnet **V. Einride** som grunnlegger og hovedkomponist i Black metal-bandet Whoredom Rife. Han står for all musikk og tekst i bandet, spiller alle instrumenter på innspillingene, og leder bandet live som trommeslager.

## Karriere
Whoredom Rifes debutalbum *Dommedagskvad* (2017) ble nominert til Spellemannprisen 2017. Albumet *Den Vrede Makt* (2024) ble nominert til Spellemannprisen 2024. 

Ytterdal Larsen har vært medlem av flere andre band gjennom karrieren. Han var medlem av Keep of Kalessin i periodene 1995–2000 og 2004–2016. I tillegg var han livemedlem som trommeslager for Gorgoroth fra 2009 til 2018, og har siden 2019 vært livemedlem i det norske bandet Vemod.

Med gruppa Subliritum ga han i 2011 ut albumet *A Touch Of Death*, som ble gitt ut i 24 land.

## Samarbeid og gjesteinnspillinger
I tillegg til sine egne prosjekter har Ytterdal Larsen spilt trommer på albumet *Innerst i Mørkret* (Manii, 2023) og på albumet *Syning* (Syning, 2021), uten å bidra til musikkskrivingen på disse.

## Diskografi
Med Keep of Kalessin:
* *[[Through times of war]]* (1997)
* *[[Agnen a journey through the dark]]* (1999)
* *[[Armada (album)|Armada]]* (2006)
* *[[Kolossus (studioalbum)|Kolossus]]* (2008)
* *[[Reptilian]]* (2010)

Med Whoredom Rife:
* *Whoredom Rife* EP (2016)
* *Dommedagskvad* (2017)
* *Nid - Hymner av hat* (2018)
* *Vinternatt* EP (2019)
* *Pakt* (split med Taake) (2020)
* *Ride the Final Tide* EP (2020)
* *Winds of Wrath* (2021)
* *Den Vrede Makt* (2024)

## Referanser


## Eksterne lenker
*
Simon Anthony Walker

**Simon Anthony Walker** (født 1968) er en engelsk låtskriver og tekstforfatter basert i Oslo. Han har jobbet med diverse band og artister i Europa og USA.

I Norge er han blant annet kjent for sitt samarbeid med Eva & the Heartmaker som tekstforfatter på deres to siste album. Albumet «Traces of You» fra 2013 inneholdt singlene «Traces of You» og «Joanna» som begge var A-listet på NRK P3. Albumet *[[Dominoes]] *fra 2011, nådde 6.-plass på VG-lista Topp 40 Album i uke 9, 2011, og inneholdt fem singler. «Mr. Tokyo», «Signals» og «Gone In A Flash» ble alle A-listet på norsk radio, tittellåten «Dominoes» ble kåret til 2011s syvende beste single av VG, og en remixversjon av «Not Alone» av den italienske DJ'en Riccardo Piparo ble også spillelistet på norsk radio. Flere av singlene ble i tillegg spilt på radio i Italia, Danmark og Finland. «Signals» var den nest mest spilte norske låta på NRK P3 i 2011. Eva & the Heartmaker ble kåret til Best Norwegian Act på MTV European Music Awards i 2011, og ble nominert til beste popgruppe på Spellemannprisen i 2012. 

Han er også tekstforfatter på Montées kristikerroste album «Into The Fray» fra 2014 og Rendition Of You, som nådde 5.-plass på VG-lista Topp 40 Album i uke 17, 2011. Singlene Ghost, «Faith» og tittellåten «Rendition Of You» ble spilt med høy rotasjon på radio i Norge, mens sistnevnte og «Staying Up» også var spillelistet på dansk radio. «Rendition Of You» var blant 12 nominerte album til Nordic Music Prize 2011 og ifølge VG og Dagbladet blant de fem beste albumene i 2011. "Faith" ble kåret til årets beste norske låt av Dagbladet i 2011. Montée ble også nominert til beste popgruppe på Spellemannprisen i 2012.

Fra 1999 til desember 2006 var han låtskriver og bassist i det London-baserte bandet Vega4. De ga ut to album, "Satellites" i 2001 produsert av John Cornfield (Muse, The Verve, Stone Roses) og Ron Aniello (Lifehouse, Barenaked Ladies) og andrealbumet "You & Others" i 2006 produsert av Garret ‘Jacknife’ Lee (U2, REM, Snow Patrol).

Den mest kjente låta til Vega4, «Life Is Beautiful», lå 12 uker på US Hot AC radio charts Top 40 i 2007, og har vært brukt i internasjonale filmer som *My Sister's Keeper*, *Sex Drive*, *StreetDance* og Walt Disneys *African Cats* og TV-seriene *Grey's Anatomy*, *One Tree Hill*, *Pushing Daisies' og *Defying Gravity*.

Simon Walker var også en av låtskriverne bak «Time of Our Lives» utgitt av DJ-en [[Paul van Dyk]] fra hans album *Reflections*. «Time Of Our Lives» ble brukt i filmene *Into The Blue* og *Sisterhood Of The Traveling Pants'' og en rekke reklamefilmer rundt i verden for blant annet Motorola og Jeep.

## Referanser


## Eksterne lenker
* Simon Walker på Discogs.com
Vilhelmina av Preussen

**Vilhelmina av Preussen** (født i 1751, døde i 1820) var gift med Vilhelm V av Oranien.

Hun var niese av Fredrik den store og søsteren til Fredrik Vilhelm II. Hun var moren til Vilhelm I av Nederland.

## Referanser
Aer Arann

**Aer Arann** er et irsk flyselskap basert i Dublin i Irland som har faste ruter fra Irland, til Man til Storbritannia, Nord-Irland, Frankrike og Jersey. Hovedflyplassen er Dublin Airport, og selskapet har en flåte på 14 fly, bestående av ATR 42, ATR 72 og Britten-Norman Islander, et mindre tomotorsfly). Aer Arann er eid av Pádraig Ó Céidigh og har utvidet fra et enkelt fly til å bli Irlands tredje største flyselskap etter Ryanair og Aer Lingus, henholdsvis det største og nest største. Aer Aranns første tjeneste, etablert i 1970, opprettholdes fremdeles, og går mellom Galway og Aranøyene utenfor vestkysten av Irland.

Den siste tiden har Aer Arann gått med underskudd, og ble nødt til å redusere besetningen. Det er fare som at selskapet vil måtte selges. Blant selskapene som var interesserte i å kjøpe Aer Arann i 2010 var det britiske Stobart Group. 

## Flyflåte

## Eksterne lenker
* 
* informasjonsside om Aer Arann
Merethe La Verdi

**Lene Merethe La Verdi** (født 30. august 1966) er en norsk musiker og låtskriver. 

La Verdi ga ut hitsinglen «Stormen» i 1993 og hitsinglen «Vinger» i 1994, samme år ga ut hun albumet *[[La Verdi]]* og var Norges første artist som sang «dance» på norsk. La Verdi sluttet som artist, men er fortsatt låtskriver, og aktiv i musikkbransjen med booking. 

I tillegg var hun med å starte hiphop-scenen «Morra di», som hun fortsatt jobber aktivt med. 

I 2010 deltok La Verdi som låtskriver i Melodi Grand Prix 2010 med låta «Make My Day», som hun skrev for Maria Haukaas Storeng. Den gikk til finalen. La Verdi var igjen låtskriver av «Allergic» i Melodi Grand Prix 2011, fremført av Mimi Blix. Denne gikk til Sistesjansen.

Hun var tidligere gift med Tommy La Verdi.

## Referanser
Coward of the County

**«Coward of the County»** er en amerikansk sang fra 1979 med melodi og tekst av Roger Bowling og Billy Edd Wheeler. Kenny Rogers spilte inn sangen. Den ble utgitt på singlen United Artists Records UA-X1327-Y. Produsent var Larry Butler. Sangen var hentet fra albumet *Kenny*.

## Handling
«Coward of the County» er en historiefortellende sang som handler om en ung mann med navn Tommy. Da Tommy var ti år gammel døde hans far i fengsel. Tommy og hans onkel kommer for å se ham en siste gang. Tommys far ber sønnen om å love og helst ikke slåss når han blir provosert. Å vende *det andre kinnet til* blir ikke sett på som en svakhet. Dette gir Tommy et rykte som «Coward of the County» («Countyets feiging»).

Tommy blir forelsket i ei jente med navn Becky. Hun elsker ham til tross for at han ikke vil slåss. En dag, da Tommy er ute og arbeider, angriper de tre «Gatlin Boys» («Gatlinguttene») Becky. Da Tommy kommer hjem og påtreffer Becky skadet tvinges han til å velge mellom å bryte løftet til sin far eller å hevne forbrytelsen som har blitt begått mot hans livs kjærlighet. 

Under historiens klimaks begir Tommy seg til den lokale baren, hvor Gatlinguttene befinner seg. Først ser det ut som om han skal holde løftet når de ler av ham idet han vender seg mot døren. Han har imidlertid gjort slik for å stenge den. Det bryter ut et slagsmål som ender med at de de tre Gatlinguttene blir slått bevisstløs. Så forklarer han at selv om hans far bad ham om å unngå trøbbel, håper han at faren (som spøkelse) forstår at en iblant må slåss fordi en er mann.

## TV-film
Sangen inspirerte i 1981 til en TV-film med samme navn som utspiller seg i Georgia under den andre verdenskrig. I filmen medvirker Kenny Rogers selv som pastor Matt Spencer (historiefortelleren), Fredric Lehne som hans fetter Tommy Spencer og Largo Woodruff som Becky. I filmen finnes også figurer som ikke blir nevnt i sangen, som Car-Wash (Noble Willingham), Violet (Ana Alicia) og Lem Gatlin, faren til Gatlinguttene (brødrene Jimmy, Paul og Luke).

## Kontroverser omkring Gatlinguttene
Det har blitt påstått at Gatlin Boys refererer til virkelighetenes brødrene Gatlin. I *The Billboard Book of Number One Country Singles*' hevder imidlertid Rogers at han ikke innså sammenhengen, og hvis han hadde gjort det, ville han bedt om at navnet ble endret. Larry Gatlin gav også sangen god kritikk (*«It's a good song»*, *«Det er en god sang»*).

I 1980 reiste de med Kenny Rogers på turné og stod for backingvokalene på hans single *Buried Treasure* i 1981.

## Norsk versjon
John Norman har skrevet en norsk tekst. Den norske tittelen er «Feigest i byen». Norman har spilt inn sangen. Den ble utgitt på LP-platen *Farvel Marie* (Sonet SLP&nbsp;1470) i 1981.

## Listeplasseringer

## Referanser
Bonfire (band)

**Bonfire** er et tysk heavy metal-band etablert i Ingolstadt under navnet **Cacumen** i 1972 av gitaristen Hans Ziller. De skiftet navn til Bonfire i 1986. Sangeren Claus Lessmann har vært med i det meste av bandets karriere. Han ble i årene 1993-94 erstattet av Michael Bormann, men uten at bandet ga ut nytt materiale. Ziller og Lessmann samarbeidet etterpå om tyskspråklige utgivelser som Lessmann/Ziller og Ex, før de gjentopptok Bonfire med *Feels Like Comin' Home* (1996). I 2015 ble Lessmann erstattet av amerikaneren David Reece, som er mest kjent for å ha medvirket på *[[Eat the Heat]]* (1989) av Accept, for utgivelsen *Glorious* (2015) og en plate med nye fortolkninger av tidligere utgitt materiale, *Pearls* (2016). Bormann vendte tilbake noen uker i 2016, før Alexx Stahl fikk jobben.

## Diskografi
;Cacumen
* 1981: *Cacumen*
* 1983: *Bad Widow*
* 1985: *Longing For You* (EP)

;Bonfire
* 1986: *Don't Touch the Light*
* 1987: *Fireworks*
* 1989: *Point Blank*
* 1991: *Knock Out*
* 1996: *Feels Like Comin' Home*
* 1996: *Freudenfeuer* 
* 1998: *Rebel Soul*
* 1999: *Fuel To The Flames*
* 2001: *Strike Ten*
* 2003: *Free*
* 2006: *Double X*
* 2008: *The Räuber*
* 2011: *Branded*
* 2015: *Glörious*
* 2016: *Pearls*
* 2017: *Byte the Bullet*
* 2018: *Temple of Lies*
* 2018: *Legends*

;Lessmann/Ziller
* 1993: *Glaub Dran*
* 1994: «Charlie & Louise» (single)
* 1994: «Für Dich» (single)

;Ex
* 1995: «Die Antwort Weiß Der Wind» (single)

## Medlemmer
* Alexx Stahl – vokal (2016-idag)
* Hans Ziller – gitar (1972–1989, 1992-idag)
* Frank Pané – gitar (2015–idag)
* Ronnie Parkes – bassgitar (2015–idag)
* André Hilgers – trommer (2019-idag)

## Referanser


## Eksterne lenker
* 
*
Landkreis Chemnitzer Land

**Landkreis Chemnitzer Land** var en Landkreis i Fristaten Sachsen, som ble opprettet den 1. august 1994 gjennom en sammenslåing av de tidligere kretsene Landkreis Glauchau, Landkreis Hohenstein-Ernstthal og deler av Landkreis Chemnitz. I forbindelse med Kretsreformen i Sachsen i 2008 ble kretsen den 1. august 2008 slått sammen med Landkreis Zwickauer Land og den kretsfrie byen Zwickau til den nye kretsen Landkreis Zwickau.

Kretsens hovedsete var Glauchau.
Ravioli

**Ravioli** er en type pasta der to lag med pastaflater legges over hverandre med fyll imellom. Fyllet inneholder gjerne kjøtt, fisk eller ost.

## Se også
* Mantı - Tyrkisk ravioli